Source: http://www.podhorod.sk/obcan/ako-vybavite/zivotne-prostredie
Timestamp: 2019-08-18 04:43:05+00:00
Document Index: 4360520

Matched Legal Cases: ['§ 47', '§ 47', '§ 17', '§ 47', '§ 47', '§ 17', '§ 47', '§ 47', '§ 47', '§ 47', '§ 47', '§ 47', '§ 48']

Obec Podhoroď vyberá poplatok za komunálne odpady a drobné stavebné odpady na základe zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v z.n.p.
Systém zberu komunálnych odpadov z domácností na území obce
Každá fyzická osoba (ďalej len poplatník) je povinná do 30 dní odo dňa vzniku trvalého pobytu alebo odo dňa prechodného pobytu alebo odo dňa oprávnenia užívať nehnuteľnosť (vznik vlastníckeho vzťahu) alebo odo dňa užívania (nájomný a podobný vzťah) nehnuteľnosti na území obce splniť ohlasovaciu povinnosť. Ohlasovaciu povinnosť môže plniť fyzická osoba priamo alebo prostredníctvom platiteľa poplatku.
OHLASOVACIA POVINNOSŤ zmeny poplatkovej (daňovej) povinnosti:
Každý daňový subjekt (platiteľ) je povinný do 30 dní odo dňa zmeny údajov uvedených v ohlasovacej povinnosti vzniku poplatkovej povinnosti nahlásiť zmenené údaje. Pod takouto zmenou sa rozumie aj zmena adresy trvalého pobytu, zmene priezviska, zmene adresy na doručovanie písomností, zmena počtu poplatníkov, zmena platiteľa poplatku, ...
Oznámenie vzniku (zmeny) poplatkovej povinnosti FO
OHLASOVACIA POVINNOSŤ zániku poplatkovej (daňovej) povinnosti:
Každý daňový subjekt je povinný do 30 dní odo dňa zániku poplatkovej povinnosti (odo dňa zrušenia trvalého pobytu resp. prechodného pobytu všetkých poplatníkov, predaj nehnuteľnosti na území obce a zrušenie pobytu na území obce, zrušenie nájomného vzťahu a pobytu na území obce...) splniť si ohlasovaciu povinnosť.
V rámci oznamovacej povinnosti je daňový subjekt povinný ohlásiť do 30 dní aj zmenu adresy trvalého pobytu, ako aj zmenu adresy na doručovanie písomností odo dňa kedy táto skutočnosť nastala.
Poplatok za komunálny odpad sa vyrubuje platobným výmerom. Poplatok sa platí na účet správcu dane č. 31022552/0200, alebo v hotovosti v pokladni Obecného úradu, Podhoroď 112.
Oznámenie o vzniku, zmene a zániku daňovej povinnosti sa podáva na Obecnom úrade, Podhoroď 112, prípadne poštou na uvedenú adresu.
Separovaný zber harmonogram
Systém zberu komunálnych odpadov - právnické osoby, podnikatelia
Podanie žiadosti o zabezpečenie odvozu a zneškodnenia komunálneho odpadu len spolu s ohlásením poplatku za komunálny odpad Podanie žiadosti o odhlásení zabezpečenia odvozu a zneškodnenia komunálneho odpadu len spolu s odhlásením poplatku za komunálny odpad
Túto činnosť pre obec zabezpečuje Spoločný úrad Sobrance
Výrub drevín, na ktorý sa vyžaduje súhlas orgánu ochrany prírody (obce)
Ak zákon o ochrane prírody neustanovuje inak, na výrub dreviny sa podľa § 47 ods. 3 zákona č. 543/2002 Z. z. o ochrane prírody v znení neskorších predpisov vyžaduje súhlas orgánu ochrany prírody (obce).
Súhlas na výrub dreviny vydáva obec v súlade s § 47 a 48 zákona o ochrane prírody, a to formou rozhodnutia a na jeho vydanie sa vzťahuje zákon č. 71/1967 Zb. o správnom konaní (správny poriadok).
Konanie týkajúce sa výrubu dreviny začína na základe písomnej žiadosti o vydanie súhlasu na výrub dreviny.
Žiadosť o vydanie súhlasu na výrub dreviny obsahuje tieto náležitosti (§ 17 ods. 10 vyhlášky MŽP SR č. 23/2003 Z. z. v znení vyhláška č. 492/2006 Z. z.):
1. meno, priezvisko a trvalý pobyt alebo názov alebo obchodné meno, sídlo alebo miesto podnikania žiadateľa,
2. katastrálne územie, parcelné číslo a druh pozemku, na ktorom drevina rastie, a kópiu katastrálnej mapy alebo iný doklad umožňujúci identifikáciu dreviny v teréne,
3. súhlas vlastníka, správcu, prípadne nájomcu (ak mu takéto oprávnenie vyplýva z nájomnej zmluvy) pozemku, na ktorom drevina rastie, ak žiadateľ nie je jeho vlastníkom (správcom, nájomcom),
4. špecifikáciu dreviny, ktorá sa ma vyrúbať, najmä jej druh, počet, zdravotný stav, obvod kmeňa meraný vo výške 130 cm nad zemou alebo tesne pod miestom jeho rozkonárenia, ak túto výšku nedosahuje, alebo výmeru krovitého porastu,
5. odôvodnenie žiadosti.
Súhlas na výrub dreviny sa môže v odôvodnených prípadoch vydať len po posúdení ekologických a estetických funkcií dreviny a vplyvov na zdravie človeka a so súhlasom vlastníka alebo správcu, prípadne nájomcu pozemku ak mu takéto oprávnenie vyplýva z nájomnej zmluvy, na ktorom drevina rastie, ak žiadateľom nie je jeho vlastník (správca, nájomca) a po vyznačení dreviny určenej na výrub (§ 47 ods. 3 druhá veta zákona o ochrane prírody).
Pri vydávaní súhlasu na výrub dreviny podľa § 47 ods. 3 zákona o ochrane prírody orgán ochrany prírody (obec) prihliada na:
1. druh a zdravotný stav dreviny,
2. funkciu a význam dreviny pre životné prostredie,
3. to, aby sa výrub dreviny uskutočnil najmä v období vegetačného pokoja.
Odôvodneným prípadom na vydanie súhlasu na výrub dreviny je podľa § 17 ods. 13 vyhlášky najmä preukázanie:
1. zlého zdravotného stavu dreviny, z ktorého hľadiska má drevina malú pravdepodobnosť prežitia,
2. nevhodných hygienických podmienok v bytových a nebytových priestoroch alebo,
3. narušenia stability stavby koreňovým systémom dreviny.
Súhlas na výrub dreviny sa podľa zákona o ochrane prírody nevyžaduje:
1. Na stromy s obvodom kmeňa do 40 cm, meraným vo výške 130 cm nad zemou, a krovité porasty s výmerou do 10 m2 [§ 47 ods. 4 písm. a) zákona o ochrane prírody]. Ustanovenie sa nepoužije v prípade, ak drevina rastie na území s druhým alebo tretím stupňom ochrany, na cintorínoch alebo ako súčasť verejnej zelene (§ 47 ods. 5 zákona o ochrane prírody).
2. Pri obnove produkčných ovocných drevín, ak sa výsadba nových ovocných drevín uskutoční do šiestich mesiacov odo dňa výrubu [§ 47 ods. 4 písm. b) zákona o ochrane prírody].
3. Pri bezprostrednom ohrození zdravia alebo života človeka, alebo značnej škody na majetku [§ 47 ods. 4 písm. c) zákona o ochrane prírody]. Ten, kto z tohto dôvodu drevinu vyrúbal, je povinný túto skutočnosť písomne oznámiť a zároveň preukázať splnenie podmienok na výrub drevín orgánu ochrany prírody (obci) najneskôr do piatich dní od uskutočnenia výrubu (§ 47 ods. 6 zákona o ochrane prírody).
4. Ak oprávnenie alebo povinnosť výrubu vyplýva z osobitných predpisov [§ 47 ods. 4 písm. d) zákona o ochrane prírody].
Náhradná výsadba (§ 48 ods. 1 zákona o ochrane prírody).
Orgán ochrany prírody (obec) uloží žiadateľovi v súhlase na výrub dreviny povinnosť, aby uskutočnil primeranú náhradnú výsadbu drevín na vopred určenom mieste, a to na náklady žiadateľa; uprednostňuje pritom geograficky pôvodné a tradičné druhy.
6,50 € - Fyzické osoby (splatný pri podaní žiadosti)
66,- € - Právnické osoby (splatný pri podaní žiadosti)
Doklady podľa odseku 10 písmena B/ a C/ sa nevyžadujú, ak ide o žiadosť o vydanie súhlasu na výrub dreviny z dôvodu umiestnenia líniovej stavby, na ktorej účely možno pozemky vyvlastniť. K žiadosti sa pripojí výkres z projektovej dokumentácie stavby, ktorý obsahuje presný opis trasy líniovej stavby v mierke 1 : 50 000 alebo 1 : 10 000 s vyznačením lokality, kde drevina rastie
Rozkopávky verejnej zelene
Poplatok: 33,- € splatný pri vydaní povolenia
Nahlásenie údajov potrebných pre určenie výšky poplatku za znečisťovanie ovzdušia malých zdrojov
Žiadosť o vydanie súhlasu na prevádzku malého zdroja znečisťovania ovzdušia
- pri podnikaní v živočíšnej výrobe predložiť stanovisko Regionálnej veterinárnej a potravinovej správy Michalovce
Správny poplatok: 6,50 € splatný pri vydaní osvedčenia
Podnet v oblasti životného prostredia
Nahlásenie straty, nájdenie zvieraťa
Pracovník úradu zabezpečí kontrolu v zariadení karanténnej stanice a posledne evidovaných odchytených psov.